da en da nl ca da da de es da da da da da da da da da da da nb da da da en nb de da da zh da da en nb da de nb da da da da da da da da da da da da nl da en da da es nl da
Sweco finder ny afdelingsdirektør til Byggeri-divisionen | Sweco
Stig Lohmann-Devantier bliver ny afdelingsdirektør og får ansvaret for at fortsætte den positive udvikling af forretningsområderne Bygherrerådgivning, Byggeledelse & Arbejdsmiljø.
Stig Lohmann-Devantier er uddannet maskiningeniør med speciale i energi og installationer og har en HD i ledelse og organisation. Han kommer med mangeårig erfaring som både bygherre, rådgiver og entreprenør med indgående kendskab til bygge- og energibranchen i ind- og udland. Foto: Sweco
Arkitekt- og ingeniørvirksomheden Sweco styrker sin Byggeri-division med ansættelsen af Stig Lohmann-Devantier. I stillingen som afdelingsdirektør for Bygherrerådgivning, Byggeledelse & Arbejdsmiljø får han ansvar for den landsdækkende forretning.
”Stig er en erfaren profil med en bred faglig tyngde og en stor forretnings- og kundeforståelse. Jeg er meget glad for at få ham med om bord, og jeg er sikker på, at vi med Stig som ny afdelingsdirektør vil fortsætte med at udvikle forretningsområderne og styrke vores position som førende rådgiver på et konkurrencepræget marked,” siger Lars Bork, Divisionsdirektør for Byggeri i Sweco.
Stig Lohmann-Devantier er uddannet maskiningeniør med speciale i energi og installationer og har en HD i ledelse og organisation. Han kommer med mangeårig erfaring som både bygherre, rådgiver og entreprenør med indgående kendskab til bygge- og energibranchen i ind- og udland.
Med sig i bagagen har han en lang karriere i Ørsted som projektleder og siden chef, fra Cowi som bygherrerådgiver og dernæst afdelingschef med ansvar for 80 medarbejdere inden for bygherrerådgivning og byggeledelse herunder ansvar for strategi, kunder og udvikling. Senest har han været afdelingschef i ABC – Rådgivende Ingeniører.
”Som bygherrerådgivere, byggeledere og arbejdsmiljøkoordinatorer spiller vi en vigtig rolle ved at hjælpe private og offentlige bygherrer godt fra start til mål, bidrage med værdi og skabe tryghed i de spændende tider, hvor samfundsudviklingen og nye lovkrav sætter rammen for en fælles bæredygtig fremtid. Jeg glæder mig til at blive en del af et utroligt, tværfagligt stærkt landsdækkende setup i Sweco og til sammen med mine nye kollegaer at gøre en forskel for hinanden og for vores kunder,” siger Stig Lohmann-Devantier.
Stig Lohmann-Devantier er tiltrådt stillingen som afdelingsdirektør i Swecos Byggeri-division pr. 15. august. Han afløser Henrik Leksø på posten, der er skiftet internt til en stilling som afdelingsdirektør i Sweco Facilities Management.
Stig Lohmann-Devantier er uddannet maskiningeniør med speciale i energi og installationer og har en HD i ledelse og organisation. Han kommer med mangeårig erfaring som både bygherre, rådgiver og entreprenør med indgående kendskab til bygge- og energibranchen i ind- og udland. Foto: Sweco
Sweco planlægger og designer fremtidens bæredygtige byer og samfund. Med vores kunder og den samlede viden hos vores 18.500 arkitekter, ingeniører og andre specialister, skaber vi sammen løsninger, der adresserer urbanisering og digitalisering og gør vores samfund mere bæredygtige.
Sweco er Europas førende arkitekt- og ingeniørrådgiver med en omsætning på ca. SEK 23 mia. (EUR 2,2 mia. / DKK 16,4 mia.). Virksomheden er noteret på Nasdaq Stockholm.
Følg pressemeddelelser fra Sweco
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Sweco
Sweco vinder rammeaftale om videreudvikling af InfraLCA1.9.2022 07:30:00 CEST | Pressemeddelelse
Vejdirektoratets og Banedanmarks værktøj til livscyklusvurderinger, CO2-udledning og miljøpåvirkning i infrastrukturprojekter skal udvides til at omfatte flere anlægsprojekter. Samtidig skal jernbaneanalyser nå samme høje niveau som vejdelen i værktøjet. Sweco har vundet rammeaftalen og er allerede i gang med den første opgave.
Sweco valgt som rådgiver på Energiøen i Nordsøen de næste ni år4.8.2022 07:30:00 CEST | Pressemeddelelse
Som rådgiver skal Sweco bistå Energistyrelsen med teknisk rådgivning gennem de resterende faser af udbud, design, konstruktion samt endelig overdragelse af Energiøen i Nordsøen. Aftalen har en værdi af 400 mio. kr. med et loft på 600 mio. kr.
Sweco retter øget fokus mod pharmaindustrien og indgår samarbejde med NNE29.6.2022 07:30:00 CEST | Pressemeddelelse
I partnerskab med pharmaspecialisten NNE A/S skal Sweco designe byggerier og infrastruktur til store danske pharmaprojekter. Inden årets udgang forventer Sweco at rekruttere op mod 60 medarbejdere på tværs af arkitekt- og ingeniørkompetencer.
Sweco: Studier viser behov for at undersøge PFAS i dansk havskum20.6.2022 07:00:00 CEST | Pressemeddelelse
Miljøstyrelsen vil i løbet af juli foretage målinger for PFAS i havvand for at undersøge forekomsten af PFAS langs de danske kyster. Rådgiveren Sweco peger på behovet for at undersøge omfanget af PFAS i havskum med baggrund i eksisterende viden og erfaring fra bl.a. Holland. Hvis der er samme problematik i Danmark, er det muligt at reducere PFAS-forekomsten ved at opsamle havskum.
Sweco Architects henter ny markedsdirektør8.6.2022 08:00:00 CEST | Pressemeddelelse
Som ny markedsdirektør får Mia Scheel ansvaret for det private bolig-, transformations- og erhvervssegment i Østdanmark og en nøglerolle i at sikre en fortsat positiv markedsudvikling med fokus på kunderelationer, integreret rådgivning og bæredygtighed.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022